༈ན་མོ་གུ་རུ། འདིར་ཟབ་ལམ་བླ་མའི་རྣལ་འབྱོར་སྒོམ་པའི་ཚུལ་ལ་གསུམ། སྔོན་འགྲོ་
དངོས་གཞི་མཇུག་གི་རིམ་པའོ། །དང་པོ་ནི། དགེ་སེམས་ཁྱད་པར་ཅན་གྱི་ངང་ནས། མདུན་གྱི་ནམ་མཁར་
37

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སྐྱབས་ཡུལ་གསལ་བཏབ་ལ། བླ་མ་ལ་སྐྱབས་སུ་མཆིའོ། །སངས་རྒྱས་ལ་སྐྱབས་སུ་མཆིའོ།།
ཆོས་ལ་སྐྱབས་སུ་མཆིའོ། །དགེ་འདུན་ལ་སྐྱབས་སུ་མཆིའོ། །ཞེས་དམིགས་པ་དང་བཅས་
ཏེ་ལན་གསུམ། སངས་རྒྱས་ཆོས་ཚོགས་མ་ལན་གསུམ་གྱིས་སྐྱབས་སུ་སོང་སྟེ་སེམས་བསྐྱེད།
སེམས་ཅན་ཐམས་ཅད་བདེ་བ་དང༌། ཞེས་སོགས་ཚད་མེད་བཞི་བསྒོམས། མ་སེམས་ཅན་
ཐམས་ཅད་ཀྱི་དོན་དུ་མྱུར་བ་མྱུར་བར་རྫོགས་པའི་སངས་རྒྱས་ཀྱི་གོ་འཕང་ཐོབ་
པར་བྱ། དེའི་ཕྱིར་དུ་ཟབ་ལམ་བླ་མའི་རྣལ་འབྱོར་ཉམས་སུ་བླང་བར་བགྱིའོ། །
ཞེས་པ་ལན་གསུམ། ། གཉིས་པ་དངོས་གཞི་ནི། ཀུན་ཁྱབ་བདེ་སྟོང་དབྱིངས་ལས་མདུན་གྱི་
མཁར། །སྣ་ཚོགས་པད་ཟླ་ཉི་དཀྱིལ་རྒྱས་པའི་སྟེང་། །རྩ་བའི་བླ་མ་དགེ་སློང་རྡོར་
དྲིལ་འཛིན། །ཞལ་གཅིག་ཕྱག་གཉིས་དགྱེས་པའི་ཉམས་དང་ལྡན། །དབུ་ལ་པཎ་
ཞྭ་གསེར་གྱི་མདོག་ཅན་དང་།
།གུར་ཀུམ་མདངས་ལྡན་ཆོས་གོས་རྣམ་གསུམ་
གསོལ། །ཕྱག་ཟུང་རྡོར་དྲིལ་ཌཱ་མ་རུ་འཛིན་ཅིང༌། །མི་ཕྱེད་རྡོ་རྗེ་སྐྱིལ་ཀྲུང་ཚུལ་
གྱིས་བཞུགས། །གནས་གསུམ་རྡོ་རྗེ་གསུམ་གྱིས་ལེགས་མཚན་ཞིང་། །ཧཱུཾ་ཡིག་ལས་
འཕྲོས་འོད་ཀྱིས་ཡེ་ཤེས་པ། །སྤྱན་དྲངས་ཛཿཧཱུཾ་བཾ་ཧོཿགཉིས་མེད་ཐིམ། །སྐྱབས་
གསུམ་མ་ལུས་འདུས་པའི་ངོ་བོར་གྱུར། །གུས་པས་ཕྱག་འཚལ་མཆོད་འབུལ་སྡིག་
ལྟུང་བཤགས། །དགེ་ལ་ཡི་རང་ཟབ་རྒྱས་ཆོས་འཁོར་བསྐོར། །བསྐལ་བརྒྱར་མྱ་
ངན་མི་འདའ་བརྟན་པར་བཞུགས། །རྣམ་དཀར་ཅི་མཆིས་རྫོགས་བྱང་ཐོབ་ཕྱིར་
བསྔོ། །དེ་ནས་མཎྜལ་ཕུལ་ལ། ཕུན་ཚོགས་བདེ་ལེགས་ཀུན་གྱི་འབྱུང་གནས་མཆོག །
ཐེག་མཆོག་བཤེས་གཉེན་ཡོན་ཏན་བཅུ་ལྡན་ཞིང་། །ཁྱད་པར་གསང་ཆེན་རྡོ་རྗེ་
ཐེག་པའི་ལམ། །སྟོན་མཛད་རྡོ་རྗེ་འཆང་ལ་གསོལ་བ་འདེབས། །ཁྱོད་ནི་བླ་མ་ཡི་
དམ་མཁའ་འགྲོ་དང༌། །བསྟན་སྲུང་རྒྱ་མཚོའི་ངོ་བོར་གསོལ་འདེབས་ན། །སྲིད་
ཞིའི་འཇིགས་སྒྲོལ་དངོས་གྲུབ་ཀུན་སྩོལ་ཞིང་། །ལམ་བཟང་སྒྲུབ་པའི་གྲོགས་
མཛོད་བར་གཅོད་སྲུངས། །དེ་ནས་ཏིང་ངེ་འཛིན་གྱི་དབང་བཞི་བླང་ལ། བླ་མའི་སྐུ་ལས་རང་འདྲ་
38

བླ་མའི་རྣལ་འ
་རྣལ་འབྱོར་གྱི་རིམ་པ་ཕྱོགས་གཅིག་ཏུ་བསྡེབས་པ་དགོས་འདོད་ཀུན་འབྱུང་བཞུགས།
གཉིས་པ་ཞིག་ཆད་དེ་རང་ལ་ཐིམ་པས་རང་ཉིད་བླ་མ་རྡོ་རྗེ་འཆང་གི་རྣམ་པར་བལྟས་ལ། ཨོཾ་ཨཱཿགུ་རུ་
སུ་མ་ཏི་དྷྭ་ཛ་སིདྷ་སིདྡྷི་ཧཱུཾ་ཧཱུཾ། ཞེས་དང༌། ཨོྃ་ཨཱཿཧཱུཾ། ཅི་མང་བཟླ། དེ་ནས་མདུན་གྱི་རྩ་བའི་བླ་
མ་དགྱེས་བཞིན་རང་གི་སྤྱི་བོར་བྱོན། རྩ་ཨ་ཝ་དྷུ་ཏཱིའི་ནང་བརྒྱུད་དེ་ཤིན་ཏུ་ཕྲ་བའི་རླུང་སེམས་དང་ངོ་བོ་
དབྱེར་མེད་དུ་གྱུར་པའི་མོས་པ་བརྟན་པོ་བྱ། མཇུག་ཏུ་ཇི་ལྟར་བྱ་བའི་རིམ་པ་ནི། འདི་ལྟར་བགྱིས་
པའི་རྣམ་དཀར་དགེ་བའི་མཐུས། །བཀའ་དྲིན་གསུམ་ལྡན་རྩ་བའི་བླ་མ་མཆོག །
ངོ་མཚར་གཟུགས་སྐུའི་བཀོད་པ་སྲིད་མཐའི་བར། །གཞོམ་བྲལ་རྡོ་རྗེ་ཁམས་ལྟར་
བརྟན་གྱུར་ཅིག །བདག་ཀྱང་དེང་ནས་ཚེ་རབས་ཐམས་ཅད་དུ། །ཁྱབ་བདག་རྡོ་
རྗེ་འཆང་ཆེན་བླ་མ་ཡིས། །འབྲལ་མེད་རྗེས་བཟུང་གསང་བ་ཀུན་འཛིན་པའི། །
སྲས་ཀྱི་མཆོག་ཏུ་འགྱུར་བར་བྱིན་གྱིས་རློབས།
།རིགས་ཀུན་ཁྱབ་བདག་དེད་
དཔོན་ལ་བརྟེན་ནས། །དལ་བརྒྱད་འབྱོར་བཅུའི་རྟེན་བཟང་གྲུར་ཞུགས་ནས། །
བླང་དོར་མཐུན་པའི་རླུང་གིས་རབ་བསྐུལ་ཏེ། །འཇིགས་རུང་སྲིད་པའི་མཚོ་ལས་
སྒྲོལ་གྱུར་ཅིག །ཁྱད་པར་ཀུན་རྟོག་གཡོ་བའི་ལས་རླུང་སྲོག །འཕྲོག་བྱེད་མྱུར་
ལམ་ཟབ་མོའི་མན་ངག་གིས། །ཚེ་འདི་ཉིད་ལ་ཁ་སྦྱོར་བདུན་ལྡན་གྱི། །ཁྱབ་
བདག་དང་པོའི་མགོན་པོ་འགྲུབ་གྱུར་ཅིག །ཅེས་ངེད་རང་ལ་བརྟེན་པའི་བླ་མའི་རྣལ་འབྱོར་
མཆོག་ཐུན་འདོད་དགུའི་གཏེར་མཛོད་ཅེས་བྱ་བ་འདི་ཡང་། དད་ལྡན་དགེ་སློང་དཀོན་མཆོག་སྙན་གྲགས་
〕ས་ལྷ་དར་དང་བཅས་བསྐུལ་བའི་ངོར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་པའི་ཡི་གེ་པ་
ནི་མཛོད་པའི་ཚ་བོ་བསྟན་པ་རྒྱལ་མཚན་གྱིས་བགྱིས་པ་ཛ་ཡནྟུ། །
ཀྱིས